stanford-oval/wikipedia huggingface dataset:
Anders Eggert

| Mitalit | Mitalit | Mitalit |  |
| --- | --- | --- | --- |
|  Anders Eggert  |  Anders Eggert  |  Anders Eggert  |  |
Maa:  Tanska
Miesten käsipallo
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi 2011 | käsipallo |  |
|  Hopeaa | Espanja 2013 | käsipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Serbia 2012 | käsipallo |  |
|  Hopeaa | Tanska 2014 | käsipallo |  |
Anders Eggert Magnussen (s. 14. toukokuuta 1982 Aarhus) on tanskalainen käsipalloilija, joka edustaa Saksan Bundesliigassa pelaavaa SG Flensburg-Handewittiä. Eggertin pelipaikka on vasen laitahyökkääjä. Nykyistä seuraansa Eggert on edustanut vuodesta 2009 alkaen.
Eggert on kaksinkertainen MM-hopeamitalisti vuosilta 2011 ja 2013. Vuoden 2013 MM-kisoissa Espanjassa Eggert voitti maalikuninkuuden 55 osumallaan. EM-kisoista Eggert on saavuttanut kultaa ja hopeaa. Vuoden 2012 EM-kisoissa Serbiassa hän voitti kultaa ja kahta vuotta myöhemmin koti-EM-kisoissa tuli hopeaa. Eggert on pelannut Tanskan käsipallomaajoukkueessa vuodesta 2003 alkaen. Hän osallistui myös vuoden 2012 kesäolympialaisiin Lontoossa. Noissa kisoissa Tanska oli kuudes.
Eggert on 179 senttimetriä pitkä ja painaa 79 kilogrammaa.
Käännös suomeksi
Anders Ehnmark

| Anders Ehnmark> Henkilötiedot |
| --- | --- |
Syntynyt: 1931 Linköping, Ruotsi
Kuollut: 2019 (87–88 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  Maktens hemligheter
Aiheesta muualla
Löydä lisää kirjailijoitaKirjallisuuden teemasivulta
Anders Ehnmark (1931 Linköping, Ruotsi – 2019 ) oli ruotsalainen kirjailija. Hän kirjoitti yhteiskunnallisia esseitä, muun muassa kokoelman Maktens hemligheter, joka oli 1980-luvulla Ruotsissa eniten keskustelua herättäneitä esseekokoelmia. Lisäksi hän kirjoitti näytelmiä P. O. Enquistin kanssa.
Anette Stai

Anette Stai (s. 1961) on norjalainen entinen malli.
Anette Stain vanhemmat, jotka itsekin olivat tehneet mallin töitä, kehottivat häntä kokeilemaan alaa, jotta hän voisi pudottaa painoa ja kohottaa itsetuntoaan. Stai meni mallikouluun, ja vuoden 1980 syksyllä hän voitti Ford-mallitoimiston Supermodel of the World -kilpailun (tuolloin kilpailun nimi oli Face of the ’80s). Hän oli kilpailun ensimmäinen voittaja.
Stai teki muutaman vuoden paljon töitä, mutta väsyi alaan ja päätti lopettaa mallin työt. Hän on sittemmin tehnyt töitä muotitoimittajana ja valokuvaajana, sekä kirjoittanut kirjoja.
Stai on naimisissa, ja hänellä on kaksi poikaa ja kaksi poikapuolta.
Aiheesta muualla

Dagbladet - Portrettet Haastattelu. 20.3.2006 (norjaksi)
All By Hisself: Live at the Lonestar

| All By Hisself: Live at the Lonestar Dr>  John |
| --- | --- | --- |

Livealbumin tiedot
 Äänitetty : 22-23. joulukuuta 1986
 Julkaistu: 23. syyskuuta 2003
 Formaatti: CD
 Tuottaja(t): Mac Rebennack
 Tyylilaji: New Orleans Blues, Piano Blues
 Kesto: 59.44
 Levy-yhtiö: Skinji Brim
Dr. Johnin muut julkaisut
| Creole Moon 2001 | All By Hisself: Live at the Lonestar 2003 | N'Awlinz: Dis Dat or d'Udda 2004 |
All By Hisself: Live at the Lonestar on Dr. Johnin live levy vuodelta 2003.
Kappaleet > Disc 1

Swanee River Boogie – 2.47 (säv. Stephen Foster)
Stagger Lee – 4.24 (säv. Leon T. Gross, Traditional)
Average Kind of Guy – 3.14 (säv. Doc Pomus, Mac Rebennack)
Sick and Tired – 4.18 (säv. Chris Kenner)
Such a Night – 7.27 (säv. Mac Rebennack)
Qualified – 6.13 (säv. Jessie Hill, Mac Rebennack)
Something You Got – 3.37 (säv. Chris Kenner, Mac Rebennack)
Junco Partner – 5.43 (säv. Traditional)
Travelin Mood/Let's Make a Better World – 6.23 (säv. Earl King)
Right Place Wrong Time – 3.47 (säv. Mac Rebennack)
Iko, Iko – 4.47 (säv. James "Sugarboy" Crawford, Traditional)
Medley: Rockin Pneumonia/High Blood Pressure/Happy Times/Don't You ... – 7.34 (säv. Huey "Piano" Smith, Allen Toussaint, Alvin "Red" Tyler, John Vincent)
Kappaleet > Disc 2

Ma Sings, Plays & Talks About New Orleans Music...
Kokoonpano

Dr. John - piano, laulu
Arviot

Allmusic:
Attenborough

Attenborough voi tarkoittaa sukunimenä:
Attenboroughin perhettä:
Frederick Attenborough (1887–1973), englantilainen yliopiston rehtori; Richardin ja Davidin isä
Richard Attenborough (1923–2014), englantilainen elokuvanäyttelijä, -ohjaaja ja -tuottaja
David Attenborough (s. 1926), luontodokumenttien juontaja ja luonnontieteiden popularisoija
Michael Attenborough (s. 1950), englantilainen teatteriohjaaja; Richardin poika
Charlotte Attenborough, englantilainen näyttelijä; Richardin tytär
Attenborough voi tarkoittaa myös:
Attenborough Building, University of Leicester, Englanti
Attenborough (Nottinghamshire), Englanti
The Attenborough Prize, vuosittainen palkinto
Attenborough in paradise, BBC:n luontodokumentti
Attenborough railway station
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Attenborough”, voi hakea sivunnimihaulla, laajalla sivunnimihaulla tai tekstihaulla.
Anne Flinkkilä

Anne Flinkkilä vuonna 2014.
Anne Flinkkilä on suomalainen toimittaja ja tuottaja, joka juonsi Ylen Inhimillinen tekijä -keskusteluohjelmaa vuosina 1997–2017. Flinkkilä on toiminut juontajana myös Ajankohtainen kakkonen- ja Viimeiset sanani -ohjelmissa. Inhimillisen tekijän loppumisen jälkeen vuonna 2018 Yle TV1:llä alkoi hänen ja Maarit Tastulan yhteinen keskusteluohjelma Flinkkilä & Tastula, joka on pääpiirteiltään samanlainen kuin Inhimillinen tekijä oli. Sitä seurasi edelleen yhteinen toimittaja Ani Kellomäen kanssa tehty keskusteluohjelma Flinkkilä & Kellomäki, jota esitettiin Yle TV1:llä vuosina 2020–2023.
Arudy

Arudyn kunnantalo
Arudy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 2 234 asukasta vuoden 1999 väestönlaskennassa. Arudyn pinta-ala on 28 neliökilometriä.
Aiheesta muualla

Wikimedia Commonsissa on kuvia tai muita tiedostoja aiheesta .
Andalusianhevonen

| Andalusianhevonen |
| --- | --- |

Tyyppi::  kevyt lämminverinen
Alkuperä ja nimet
Alkuperämaa::   Espanja (Andalusia)
Polveutuminen::  paikalliset kannat; arabianhevonen, berberihevonen
Muita nimityksiä::  Pura Raza Española, PRE
Esiintyminen ja käyttö
Käyttötarkoitus::  ratsu
Ominaisuudet
Korkeus::  noin 150–160 cm
Värit::  usein kimo; myös ruunikko ja musta
Andalusianhevonen (esp. Pura Raza Española, PRE, "puhdasrotuinen espanjalainen") on Espanjan Andalusiasta peräisin oleva hevosrotu, joka polveutuu muun muassa berberihevosesta ja arabianhevosesta.  Andalusianhevosella on ollut suuri merkitys risteytysjalostuksessa, ja sen vaikutus näkyy hyvin monissa eri roduissa, esimerkiksi lipizzanhevosissa. Andalusianhevosesta polveutuvat myös monet Amerikan mantereen hevosroduista, koska rotua vietiin tutkimusretkeilijöiden mukana uuteen maailmaan.
Ominaisuudet

Säkäkorkeudeltaan andalusianhevonen on noin 150–160 cm. Väriltään se on yleensä kimo, mutta myös ruunikoita ja mustia andalusianhevosia on. Andalusianhevosen luonne on säyseä, olemus arvokas ja askel korkea, ja se liikkuu ketterästi. Andalusianhevosia kasvatetaan Espanjan armeijan siittoloissa ja valtio valvoo myös yksityistä hevoskasvatusta. Rakenteeltaan andalusianhevonen on jalonmuotoinen ja sillä on usein kyömy pää. Jouhet ovat paksut ja pitkät, usein myös kiharat. Kaula on lyhyehkö, lihaksikas ja kaareva. Lavat ovat leveät ja vahvat, melko pystyt. Jalat hyväluiset ja kestävät, kaviot kovat ja hyvänmuotoiset.
Käyttö

Andalusianhevosia käytetään lähinnä ratsuina. Kotimaassaan Espanjassa andalusianhevosia käytetään muun muassa härkätaisteluhevosena ja ratsastusnäytöksissä. Muualla päin maailmaa rotu on saavuttanut suosiota niin yleis-, koulu- kuin esteratsunakin.
Aiheesta muualla

Kuvia tai muita tiedostoja aiheesta andalusianhevonen Wikimedia Commonsissa
Andalusianhevonen Hevosmaailma.netissä (Arkistoitu – Internet Archive)
Aruküla

Arukülan kartano
Aruküla on pienkauppala (vir. alevik) Virossa Raasikun kunnassa, Viron pohjoisosassa. Vuonna 2013 siellä oli 2016 asukasta.
Aiheesta muualla

satelliittikuva, Maplandia.com
Asuka (tutkimusasema)

Asukan sijainti etelämantereella
Asuka (jap. あすか基地) on Japanin miehittämätön tutkimusasema Etelämantereella. Asuka sijaitsee Kuningatar Maudin maalla koordinaateissa 71°31′S, 24°08′W. Vuonna 1985 avattu asema sijaitsee noin 980 metrin korkeudella merenpinnan tasosta.
Arue

Arue voi tarkoittaa seuraavia:
Maantiede

Arue, kunta Landesin departementissa Ranskassa
Arue, kunta Ranskan Polynesiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arue”, voi hakea sivunnimihaulla, laajalla sivunnimihaulla tai tekstihaulla.
Annankadun kulmassa

| ”Annankadun kulmassa” Heli Kajo |
| --- | --- | --- |

Singlen tiedot
 Albumilta: Elämäsi suloisin virhe
 Julkaistu: 15. maaliskuuta 2010
 Tuottaja(t): Kuisma Eskola
 Tyylilaji: pop, rock
 Kesto: 02.59
 Levy-yhtiö: Warner Music Finland
Heli Kajon muut singlet
|   | ”Annankadun kulmassa” 2010 | ”Jos mä kuolen nuorena” 2012 |
”Annankadun kulmassa” on suomalaisartisti Heli Kajon kappale. Warner Music Finland julkaisi kappaleen Kajon esikoisalbumin  Elämäsi suloisimman virheen ensimmäisenä singlenä 15. maaliskuuta 2010. Itse albumi kuitenkin julkaistiin vasta kaksi vuotta singlen julkaisun jälkeen. Kajo on itse sanoittanut ja säveltänyt kappaleen.
Kajo kilpaili kappaleellaan vuoden 2010 Eurovision laulukilpailun Suomen-karsinnoissa. Hän pääsi karsintojen finaaliin, mutta putosi kilpailusta ennen niin sanottua superfinaalia, jossa Suomen edustajaksi valittiin Kuunkuiskaajat kappaleellaan ”Työlki ellää”. Kajon kappale kuitenkin palkittiin euroviisufanien ylläpitämän Viisukuppilan fanipalkinnolla.
Kappaleet

Annankadun kulmassa – 2.59
Annan mielen kiemurat

| Annan mielen kiemurat> Anna and the Moods |
| --- | --- |

Ohjaaja:  Gunnar Karlsson
Käsikirjoittaja:  Sjón
Säveltäjä:  Julian Nott
Valmistustiedot
Valmistusmaa:  Islanti
Tuotantoyhtiö:  CAOZ hf.
Kesto:  26 min
Alkuperäiskieli:  islanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Annan mielen kiemurat on vuonna 2007 julkaistu islantilainen tietokoneanimoitu lyhytelokuva. Alkuperäisen Annan äänenä toimii Björk.
Juoni

Anna on täydellinen lapsi vaaleanpunaisine vaatteineen, kunnes eräänä aamuna yleensä aamuvirkku tyttönen ei herääkään aikaisin ja veljen mennessä herättämään häntä huomaa perhe karun totuuden, Anna on muuttunut mustiin pukeutuvaksi rääväsuuksi, hänestä on tullut teini.
Antto

| Antto |
| --- | --- |
Nimipäivä:   
– suomenkielinen:  17. tammikuuta
– ruotsinkielinen:  –
– ortodoksinen:  17. tammikuuta
Muunnelmia:  Anton, Anttoni
Vastineita eri kielissä:  Anthony, Antoine
Nimen alkuperä:  Antonius
Infobox OKNimi-testi OK: 
Antto on suomalainen miehen etunimi. Vuoden 2019 loppuun mennessä nimi Antto on annettu 720 henkilölle.
Tunnettuja Anttoja

Antto Hilska, jalkapalloilija
Antto Laiho, agronomi ja maatalousopetuksen uranuurtaja
Antto Nikkarinen, koripalloilija
Antto Orasmaa, näyttelijä
Antto Prunnila, SKDL:n kansanedustaja
Antto Tapaninen, jalkapalloilija
Antto Terras, kirjailija ja koomikko
Antto Varilo, kitaristi, säveltäjä ja musiikkituottaja
Asukasoikeus

Asukasoikeus on aiemmin käytössä ollut nimitys, joka tarkoitti vakaata hallintaoikeutta valtion omistamaan maatilaan eli kruununtilaan. Tilan haltija ja hänen perillisensä saivat viljellä tilaa määräämättömän ajan, kunhan hoitivat sitä määräysten mukaisesti ja maksoivat veronsa.
Ruotsissa hallintaoikeus toisen maahan kehittyi lampuotijärjestelmästä. Alkuaan kruunu antoi maataan lampuodin viljeltäväksi määräajaksi sovittua vuokraa vastaan. Melko pian yleistyi tapa, että velvollisuutensa täyttävät lampuodit saivat asua ja viljellä tilaa sukupolvesta toiseen. Kaarle XI antoi asiasta asetukset 1684 ja 1695. Ne koskivat kruununratsutiloja ja sellaisia kruununtiloja, joiden vero meni sotalaitoksen ylläpitoon. Asukkaiden hallintaoikeus oli kuitenkin epävakaa, kunnes annettiin perustuslain luonteinen asetus 21. helmikuuta 1789. Sen mukaan asukas ja hänen lapsensa saivat pitää tilaa häiritsemättä, kunhan hoitivat maata ja rakennuksia hyvin. Lisäksi asukkaalla oli oikeus lunastaa tila itselleen säädetyssä järjestyksessä (perinnöksiosto).
Suomen kruununtilojen asukasoikeus järjestettiin asetuksella 6. kesäkuuta 1883 (26/1883). Asetusta muutettiin osittain 20. elokuuta 1887. Asetuksen mukaan tilan hallintaoikeus jatkui määräämättömän ajan, ellei asukas laiminlyönyt tilan hoitoa tai jättänyt verojaan maksamatta (verohylky). Asukkaan kuollessa perilliset eivät ilman muuta saaneet tilaa haltuunsa, vaan heillä oli oikeus tulla hyväksytyiksi tilanpidon jatkajina. Asukasoikeutta ei voinut lahjoittaa eikä testamentata, mutta sen voi myymällä tai vaihtaen luovuttaa toiselle. Luovutus tuli päteväksi, kun maaherra hyväksyi ja otti ostajan asukkaaksi. Asukasoikeus oli myös ulosmittauskelpoinen asukkaan velasta. Asetusta muutettiin uudelleen 1937 (laki 260/1937) ja se kumottiin lailla maakaaren voimaanpanosta annetun lain muuttamisesta (1125/1996, 2 §), joka tuli voimaan vuoden 1997 alussa.
Asuka Hinoi

Asuka Hinoi (s. 8. tammikuuta 1991 Osakassa) on japanilaisen Hinoi Team –yhtyeen perustaja. Hän toimii yhtyeen laulajana yhdessä Hikaru Koyaman kanssa. Asuka toimii myös sooloartistina. Nuoresta iästään huolimatta hän on ehtinyt tehdä musiikkia jo pitkään; jo vuonna 2002 hän oli yhtyeessä nimeltään LOVE & PEACE.
Asuka Cambridge

| Mitalit | Mitalit | Mitalit |  |
| --- | --- | --- | --- |
|  Cambridge vuoden 2016 kesäolympialaisissa  |  Cambridge vuoden 2016 kesäolympialaisissa  |  Cambridge vuoden 2016 kesäolympialaisissa  |  |
Maa:  Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 4 × 100 metriä |  |
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 4 × 100 metriä |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 4 × 100 metriä |  |
Asuka Antonio "Aska" Cambridge (jap. ケンブリッジ 飛鳥, Cambridge Asuka, s. 31. toukokuuta 1993 Jamaika) on japanilainen pikajuoksija ja olympiamitalisti. 179 senttimetriä pitkä ja 74 kilogrammaa painava Cambridge kilpailee 100 ja 200 metrin juoksussa.
Cambridge jäi välieriin vuoden 2016 kesäolympialaisissa Rio de Janeirossa 100 metrillä. Samoista kisoista hän saavutti hopeaa 4 × 100 metrin viestistä uudella Aasian ennätyksellä. Lontoon MM-kilpailuissa 2017 hän juoksi pikaviestin alkuerissä. Loppukilpailussa Japani sai toisella kokoonpanolla pronssia. 100 metrillä hän karsiutui välierissä. Jakartan Aasian kisoissa 2018 hän voitti kultaa 4 × 100 metrin viestissä.
Vuoden 2012 alle 20-vuotiaiden MM-kilpailuista Barcelonasta Cambridge saavutti pronssia 4 × 100 metrin viestistä.
Cambridgen isä on jamaikalainen ja äiti japanilainen.
Alina Baraz

| Alina Baraz> Henkilötiedot |
| --- | --- |
Syntynyt: 24. syyskuuta 1993 (ikä 31) Cleveland, Ohio, Yhdysvallat
Ammatti:  laulaja, lauluntekijä
Muusikko
Tyylilajit:  R&B
Levy-yhtiöt:  Mom + Pop Music, Ultra Music
Aiheesta muualla
Kotisivut
  [ Muokkaa Wikidatassa ] [ ohje ]  
Alina Baraz (s. 24. syyskuuta 1993) on yhdysvaltalainen laulaja ja lauluntekijä.
Nuoruus

Baraz syntyi Clevelandissa, Ohiossa ja kasvoi venäläis-ukrainalaisten maahanmuuttajien perheessä. Baraz kasvoi klassisen musiikin parissa ja teini-ikäisenä hän kiinnostui pop- ja R&B-musiikista. Hän aloitti nuorena laulamisen gospelikuorossa, ja 19-vuotiaana hän muutti Los Angelesiin jatkamaan musiikki-uraansa.
Ura

Baraz alkoi tekemään vuonna 2013 yhteistyötä tanskalaisen tuottajan Galimatiasin kanssa. He tekivät yhdessä EP-levyn nimeltään Urban Flora, joka julkaistiin Ultra Musicin kautta vuonna 2015. Se sijoittui Billboard 200 -listalla sijalle 111. Vuonna 2016 Baraz allekirjoitti levytyssopimuksen itsenäisen levy-yhtiön Mom + Pop Musicin kanssa ja julkaisi vinyylipainoksen  Urban Florasta.
Baraz teki yhteistyössä Khalidin kanssa singlen "Electric" vuonna 2017. Barazin ensimmäinen soolo-EP, The Color of You, julkaistiin vuonna 2018. Barazin esikoisalbumi, It Was Divine, julkaistiin huhtikuussa 2020. Albumilla oli mukana muun muassa 6lack ja Nas.
Diskografia > Studioalbumit

It Was Divine (2020)
Diskografia > Ep:t

Urban Flora (Galimatiasin kanssa, 2015)
The Color of You (2018)
Sunbeam (2021)
Moongate (2021)
Aiheesta muualla

Virallinen sivusto (englanniksi)
Armenian jääkiekkoliiga

Armenian jääkiekkoliiga on Armenian jääkiekon korkein sarjataso.
Joukkueet

Ararat Jerevan
Malatia Jerevan
Shirak Gjumri
Urartu Jerevan
Mestarit 2001–2018

2001 ASC Jerevan
2002 ei pelattu
2003 Dinamo Jerevan
2004 Dinamo Jerevan
2005 Dinamo Jerevan
2006 SKA Jerevan
2007 Urartu Jerevan
2008 Urartu Jerevan
2009 Urartu Jerevan
2010 Urartu Jerevan
2011 Urartu Jerevan
2012 Urartu Jerevan
2013 Ararat Jerevan
2014 Ararat Jerevan
2015 Urartu Jerevan
2016 Ararat Jerevan
2017 Ararat Jerevan
2018 Ararat Jerevan
Armenian jalkapalloliigakausi 2008

Armenian jalkapalloliiga-kausi 2008 on Armenian jalkapalloliigan 18. kausi. Kausi alkoi 6. huhtikuuta ja loppui 15. marraskuuta 2008. Kaudella oli mukana kahdeksan joukkuetta, ja hallitsevana mestarina oli Pjunik Jerevan. Edellisellä kaudella sarjaan ei noussut yhtäkään joukkuetta, sillä Dinamo Jerevan, jonka piti nousta sarjaan, ei halunnut nousta pääsarjaan ja antoi Kilikia Jerevanin jatkaa sarjassa.
Liigassa pelattiin neljä kierrosta, eli kaikille joukkueille kertyi kauden aikana yhteensä 28 ottelua. Liigan mestaruuden voitti Pyunik Jerevan.
Osallistuneetjoukkueet

| Joukkue | Kaupunki | Kotikenttä | Kapasiteetti | Edellinen kausi |
| --- | --- | --- | --- | --- |
| FC Ararat Jerevan | Jerevan | Hrazdan | 60 000 | 4. pääsarjassa |
| Banants | Jerevan | Banants Stadium | 8 000 | 2. pääsarjassa |
| Gandzasar | Kapan | Lernagorts | 3 500 | 5. pääsarjassa |
| Kilikia | Jerevan | Hrazdan | 60 000 | 8. pääsarjassa |
| FC MIKA | Jerevan | Mika Stadium | 12 000 | 3. pääsarjassa |
| Pyunik Jerevan | Jerevan | Hanrapetakan | 15 000 | Pääsarjan mestari |
| Shirak | Gyumri | Gyumrin kaupunginstadion | 7 000 | 6. pääsarjassa |
| Ulisses | Jerevan | Kasakhi Marzik | 3 500 | 7. pääsarjassa |
Sarjataulukko

V = Voitot, T = Tasapelit, H = Häviöt, TM = Tehdyt maalit, PM = Päästetyt maalit, ME = Maaliero, P = Pisteet
| Sijoitus | Joukkue | Pelattu | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1 | Pyunik Jerevan | 28 | 18 | 5 | 5 | 40 | 18 | + 22 | 59 |
| 2 | Ararat Yerevan | 28 | 18 | 5 | 5 | 48 | 23 | + 25 | 59 |
| 3 | Gandzasar Kapan | 28 | 13 | 8 | 7 | 39 | 27 | + 12 | 47 |
| 4 | Mika | 28 | 13 | 7 | 8 | 38 | 28 | + 10 | 46 |
| 5 | Banants | 28 | 11 | 8 | 9 | 34 | 25 | + 9 | 41 |
| 6 | Ulisses | 28 | 7 | 8 | 13 | 19 | 29 | - 10 | 29 |
| 7 | Shirak | 28 | 5 | 4 | 19 | 15 | 40 | - 25 | 19 |
| 8 | Kilikia | 28 | 2 | 5 | 21 | 21 | 64 | - 43 | 11 |
Anttilan renkitupa

| Anttilan renkitupa |
| --- | --- |
 Anttilan renkitupa kesällä 2023.
Sijainti:  Lohja, Uusimaa
Rakennustyyppi:  Renkitupa
Valmistumisvuosi:  1800-luvun puoliväli
Rakennuttaja:  Anttilan tila
Omistaja:  Lohjan Kotiseutututkimuksen Ystävät r.y.
Runkorakenne:  Hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Anttilan renkitupa on Lohjalla, Uudellamaalla sijaitseva kotiseututalo. Rakennus on rakennettu 1800-luvun puolivälissä ja se on alun perin toiminut Anttilan kantatilan renkitupana. Anttilan renkitupa sijaitsee samassa korttelissa Puu-Anttilan eli entisen Lohjan yhteiskoulun kanssa. Renkitupa toimikin koulun rehtorin asuntona vuosina 1914–1958.
Anttilan renkitupa on toiminut myös Lohjan museon näyttelytilana. Nykyisin rakennuksessa toimii myymälä ja kahvila.
Arkkitehtuuri

Anttilan renkitupa on hirsirakenteinen ja yksikerroksinen. Sen itäisellä julkisivulla on umpikuisti, jonka päällä on loiva satulakatto. Rakennuksen ikkunoiden päällä on koristeelliset puiset listat. Pohjoispuolen päätykolmion yläpuolella on puolikaaren muotoinen ikkuna.
Anette Trettebergstuen

| Anette Trettebergstuen |
| --- | --- |
 Trettebergstuen vuonna 2009.
Norjan kulttuuri- ja tasa-arvoministeri
 Støren hallitus 14. lokakuuta 2021 – 28. kesäkuuta 2023  
Edeltäjä:  Abid Raja
Seuraaja:  Lubna Jaffery
Suurkäräjäedustaja
 1. lokakuuta 2005–  
Henkilötiedot
Syntynyt: 15. toukokuuta 1981 (ikä 43) Hamar, Norja
Kansalaisuus:  norjalainen
Tiedot
Puolue:  Työväenpuolue
Anette Trettebergstuen (s. 25. toukokuuta 1981 Hamar) on norjalainen työväenpuolueen poliitikko. Hän oli Norjan kulttuuri- ja tasa-arvoministeri Støren hallituksessa lokakuusta 2021 kesäkuuhun 2023, jolloin hän joutui eroamaan nimitettyään eri virkoihin useita henkilöitä jäävisti. Hän on istunut suurkäräjillä vuodesta 2005.
Muuta

Trettebergstuen on avoimesti lesbo ja kirjoittanut Bård Nylundin kanssa kirjan Homo (2017), jossa käsitellään seksuaalivähemmistöjen kohtaamia ongelmia ja vähemmistöjen edustajat kertovat siinä kokemuksiaan kaapista ulos tulemisesta. Kirja sai vuoden 2018 Søderlandets litteraturpris -palkinnon tietokirjakategoriassa.
Trettebergstuen sai vuonna 2017 lapsen miespuolisen ystävänsä Christian Bergin kanssa.
Aiheesta muualla

Anette Trettebergstuen Norjan suurkäräjien nettisivuilla (norjaksi)
Kuvia tai muita tiedostoja aiheesta Anette Trettebergstuen Wikimedia Commonsissa
Anders Ekborg

| Anders Ekborg |
| --- | --- |
 Ekborg vuonna 2009.
Henkilötiedot
Koko nimi:  Jon Anders Ekborg
Syntynyt: 9. lokakuuta 1969 (ikä 55) Tukholma, Ruotsi
Ammatti:  näyttelijä
Vanhemmat:  Lars Ekborg
Sukulaiset:  Dan Ekborg (veli)
Aiheesta muualla
andersekborg.nu
IMDb
Elonet
Jon Anders Ekborg (s. 9. lokakuuta 1960 Tukholma) on ruotsalainen näyttelijä ja laulaja. Hän on esiintynyt erityisesti musikaaleissa. Ekborgin isä on näyttelijä Lars Ekborg ja isoveli näyttelijä Dan Ekborg.
Aiheesta muualla

Kuvia tai muita tiedostoja aiheesta Anders Ekborg Wikimedia Commonsissa
Amerikanleijona

| Amerikanleijona |
| --- | --- |

 pleistoseeni 
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Alaheimo::  Isot kissat Pantherinae
Suku::  Panthera
Laji::  atrox
Kaksiosainen nimi
 † Panthera atrox  (Leidy, 1853) 
Katso myös
   Amerikanleijona Wikispeciesissä   Amerikanleijona Commonsissa 
Infobox OKNimi-testi OK: 
Amerikanleijona (Panthera atrox) on sukupuuttoon kuollut suurikokoinen kissaeläin, joka eli Pohjois-Amerikassa jääkausien aikana. Eläin oli afrikanleijonaa noin 25 prosenttia suurempi.
Piirteet

Amerikanleijona oli keskimäärin neljän metrin mittainen. Urosleijona painoi tyypillisesti noin 350 kilogrammaa ja naaras 280 kilogrammaa. Amerikanleijona muistutti kooltaan nykyistä amurin- eli siperiantiikeriä. Se joutui jakamaan elinalueensa muiden suurten petoeläinten, kuten tylppäkuonokarhun ja smilodonin kanssa. Amerikanleijonan aivot olivat suuret suhteessa sen ruumiinkokoon. Tämä on luultavasti antanut lajille valmiudet pitkälle kehittyneeseen ryhmäkäyttäytymiseen.
Ajoitus ja levinneisyys

Ei ole varmuutta siitä, milloin amerikanleijonan kantamuoto ylitti Beringinsalmen ja saapui Pohjois-Amerikkaan. Nevadasta on löydetty leijonan jäänteitä, joiden iäksi on arvioitu noin 190–118 tuhatta vuotta. Amerikanleijona levittäytyi alueelle, joka vastaa nykyisiä Yhdysvaltoja ja Meksikoa. Laji katosi monien muiden Amerikan suurpetojen tavoin noin 10 000 vuotta sitten. Syyksi on arveltu ihmisen vaikutusta, ilmastonmuutosta ja virustauteja tai näiden syiden yhdistelmää.